

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  Nr.5 | 2025. gada 28. augustā  |

 **3.**

**Par ziedojumu Ukrainas sabiedrības vispārējam atbalstam**

Kopš 2022. gada 24. februāra Ukrainā joprojām turpinās Krievijas Federācijas uzsākta plaša mēroga nežēlīga karadarbība. Ogres novada pašvaldība kopā ar novada iedzīvotājiem, uzņēmējiem, iestādēm un biedrībām pastāvīgi organizē palīdzības sūtījumus Ukrainai no paša karadarbības sākuma.

Militārajam konfliktam vēl ar vien turpinoties, nemazinās Ukrainas valsts bruņoto spēku un citu dienestu nepieciešamība pēc lietojamiem transportlīdzekļiem.

Ogres novada pašvaldības īpašumā atrodas transportlīdzeklis - autobuss Setra S213UL, VIN Nr. WKK17700001017801, valsts reģistrācijas Nr. GE-4096, pamatlīdzekļu uzskaites kartīte Nr. 2029, inventāra Nr. 2029, sākuma uzskaites vērtība 10600,12 EUR, atlikuma vērtība uz 2025. gada 1. janvāri – 0,00 EUR. Transportlīdzeklis tika iegādāts ar mērķi nodrošināt skolēnu pārvadājumus. Autobusa tehniskais stāvoklis neļauj veikt drošus pasažieru pārvadājumus un tas nav nepieciešams citu pašvaldības funkciju nodrošināšanai, tādēļ būtu lietderīgi to nodot Ukrainas sabiedrības vispārējam atbalstam.

Autobuss Setra S213UL ar valsts reģistrācijas Nr. GE-4096 šobrīd netiek ekspluatēts.

2022. gada 3. martā Latvijas Republikas Saeima pieņēma Ukrainas civiliedzīvotāju atbalsta likumu, kura mērķis ir atbalsta sniegšana Ukrainas pilsoņiem un viņu ģimenes locekļiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai. Šajā likumā paredzētais atbalsts tiek sniegts bruņotā konflikta norises laikā.

Ukrainas civiliedzīvotāju atbalsta likuma 11. panta otrā daļa noteic, ka pašvaldībai, pamatojoties uz domes lēmumu, ir tiesības dāvināt (ziedot) finanšu līdzekļus vai mantu Ukrainas sabiedrības vispārējam atbalstam.

Ņemot vērā augstāk minēto un pamatojoties uz Ukrainas civiliedzīvotāju atbalsta likuma 11. panta otro daļu, Pašvaldību likuma 5. panta pirmo daļu, 10. panta pirmās daļas 21. punktu un 73. panta ceturto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Mariss Martinsons, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut** Ogres novada pašvaldībai ziedot Ukrainas sabiedrības vispārējam atbalstam šādu mantu - transportlīdzekli autobusu Setra S213UL, VIN Nr. WKK17700001017801, valsts reģistrācijas Nr. GE-4096.
2. **Noteikt**, ka ziedojuma vērtību 1170 EUR (viens tūkstotis viens simts septiņdesmit *euro*) veido šādas grāmatvedības reģistros uzskaitītās izmaksas:
	1. transportlīdzekļa īpašuma tiesību pārreģistrācija;
	2. ar transportlīdzekļa transportēšanu saistītie izdevumi, tai skaitā degvielas, apdrošināšanas, maksas ceļu nodevas un muitas izdevumi, līdz ziedojuma piegādes vietai Ukrainā;
	3. Ogres novada pašvaldības transportlīdzekļa vadītāja komandējuma izdevumi, tai skaitā apdrošināšana, dienas nauda, naktsmītnes maksa, sabiedriskā transporta biļete mājupceļam.
3. **Uzdot** Ogres novada pašvaldības Centrālās administrācijas Finanšu nodaļai šī lēmuma 1. punktā minēto mantu ar uzskaites kartītes Nr. 2029, inventāra Nr. 2029 izslēgt no Ogres novada pašvaldības grāmatvedības uzskaites pēc tā nodošanas Ukrainas sabiedrības vispārējam atbalstam.
4. **Uzdot** Ogres novada pašvaldības Centrālās administrācijas Materiāltehniskā nodrošinājuma nodaļai organizēt transportlīdzekļa remontu, ja tāds ir nepieciešams, dalībai satiksmē, degvielas un apdrošināšanas polises iegādi ceļam līdz piegādes vietai Ukrainā, reģistrācijas dokumentu noformēšanu, lai transportlīdzekli varētu transportēt uz Ukrainu.
5. Lēmuma 2. punktā uzskaitīto izdevumu izmaksas segt no 2025. gada Ogres novada pašvaldības budžeta “Izdevumi neparedzētiem gadījumiem”.
6. **Uzdot** Dacei Līvai, Ogres novada pašvaldības domes priekšsēdētāja asistentei un atbildīgajai personai koordinācijas jautājumos par pašvaldības atbalstu Ukrainai, koordinēt šī lēmuma 1. punktā minētā ziedojuma nodošanu.
7. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)